cyanic-selkie/wikianc huggingface dataset:
Johnny Cash
Oppveksten
Johnny Cash vokste opp under den amerikanske depresjonen på trettitallet, og fikk nærkontakt med jorden og naturen gjennom lange dager på bomullsmarkene og på gården. Han hadde et anstrengt forhold til sin strenge far, som til en viss grad kan ha klandret Johnny for at Johnnys bror og forbilde omkom i en ulykke på et sagbruk. Til gjengjeld hadde moren stor tro på Johnny, og var den første som oppdaget hans musikalitet, som hun kalte «gaven». Han lærte mye musikk gjennom salmer, og troen ble en viktig del av hele hans liv. Johnny begynte ikke å spille gitar før han var nærmere tyve år, stasjonert i militæret i Vest-Tyskland. Da han skulle ta sangtimer ble han sendt hjem etter tre øvelser med beskjed om å aldri la noen få forandre det spesielle uttrykket hans – en grov og ru baryton, upolert og firkantet, langt unna de glatte og velproduserte stemmene til mange av tidens populære musikere.
Den andre storhetstiden
Han fikk sitt eget program hos tv-kanalen ABC som het The Johnny Cash Show. Det gikk mellom 1969 og 1971, og hadde gjester som Bob Dylan, Neil Young, Joni Mitchell, George Jones og The Monkees. Programmet var populært den første sesongen, på grunn av fengselsalbumene og Cashs suksess med singelen «A Boy Named Sue». Programmet inneholdt også en historiedel, Ride This Train, hvor Cash tok toget til historiske steder i USA og fortalte hva som hadde skjedd der. Programmet ble tatt av sendeplanen i 1971 på grunn av dalende seertall.
Nytt comeback
Cash gjorde en gjesteopptreden på U2s album Zooropa i 1993, der han sang «The Wanderer». Han hadde alltid sunget både egne og andres sanger, men i denne siste perioden var det en rekke coverlåter som etter fem tiår som aktiv artist kom til å introdusere ham for et annet og langt yngre publikum, deriblant Depeche Modes «Personal Jesus» og Trent Reznors (Nine Inch Nails) «Hurt». Videoen til «Hurt» ble nominert i syv kategorier i 2003 MTV Video Music Awards. Da var Cash 70 år gammel.
Hit-singler
Johnny Cash har hatt følgende hitsingeler som Nr 1 på de amerikanske country-hitlistene:
Algonkin (språk)
Algonkin er et språk med en ikke helt entydig klassifisering, idet det enten anses som et distinkt språk innen den algonkinske språkgruppen, nært beslektet med ojibwa-språket, eller som en spesielt avvikende dialekt av ojibwa, som er det største språket i denne gruppen. Det snakkes, ved siden av fransk og i noen grad engelsk, av algonkin-folket i Québec og Ontario, et av folkene (stammene) i Canadas urbefolkning, de såkalte First Nations. Per 2006 var det registrert 2680 algonkin-talende personer, hvorav mindre enn 10 % var én-språklige.
I likhet med mange amerikanske urinnvåner-språk er algonkin sterkt verb-basert, slik at mye av meningsinnholdet er inkorporert i verbene, i stedet for å benytte egne ord for preposisjoner, osv.
Danske Kancelli
Danske Kanselli var et felles forvaltningsorgan for Danmark og Norge frem til Kielfreden i 1814. I Danmark besto Danske Kanselli frem til grunnlovens innføring i 1848.
Alle innkomne saker skulle i prinsippet drøftes av kollegieembetsmennene før de ble lagt fram for kongen. I spissen for kollegiet sto kansleren og visekansleren, mens den daglige virksomheten som før ble ledet av en oversekretær - periodevis to. I kollegiet var det dessuten et antall kanselliråder og assessorer.
Laugmannsgata
I krysset med Hospitalgata (Laugmannsgata 7) lå Bolette Sophie Wieses pikeskole fra 1866 til 1899, men lokalet brukes nå som butikk.
Aviation Safety Network
ASNs primære oppgave er å sørge for at den som måtte ønske det får nøyaktig og oppdatert informasjon om flyulykker. I tillegg til den omfattende database ligger det inne statistisk informasjon og også et omfattende fotoarkiv med bilder fra ulykkesstedene.
ASN har også en E-mail tjeneste (Accident Digest e-mail service.) hvor abonnenter mottar informasjon om siste flyulykker. Denne tjenesten har nå over 9 900 kunder i 170 land,
Operasjon Thamen-ol-A’emeh
Forspillet
Siden oktober 1980 hadde en av Irans viktigste handelssentre med oljeterminal og oljeraffineri i Khuzestan vært beleiret på tre sider. Store irakiske hærstyrker kontrollerte overgangsstedene langs Karun-elven der ingeniørstyrker hadde konstruert flere broer og anlagt veier for frakt av tyngre last. Abadan lå på en innlands øy med Shatt al-Arab-floden på den ene siden og saltvannsmyrer på den andre siden. Med flere elver mot nord og øst var ikke området egnet for mekanisert krigføring. Topografien gjorde også en fullstendig beleiring av byen umulig, særlig på grunn av saltvannsmyrene som var under iransk kontroll – og som hver natt i ly av mørket tillot iranerne å gjenforsyne sine styrker via en luftbro til Abadan med helikoptre og mindre transportfly.
Mallrats
Innspilling
Etter suksessen med Clerks., fikk Smith tilbud om å lage en film for Universal Studios. Studioet hadde håpet at Smith ville lage det de kalte en «intelligent Porky's», men Smith hadde skrevet et manus over samme lest som Clerks. der handlingen ble satt i bakgrunnen av dialogen. Filmen ble spilt inn på kjøpesenteret Eden Prairie Center i Minnesota, der flere av butikkene sto tomme og Smith kunne fylle på med butikker han ønsket i filmen.
Handling
På kjøpesenteret oppdager de at det er der showet som Brandi skal være med i, skal holdes. De hyrer to lokale dopselgerne, Jay and Silent Bob, til å ødelegge programmet, noe de ikke lykkes med. Brodie oppdager så at Shannon Hamilton, hans nemesis, er ute etter Rene. Faren til Brandi, får en sikkerhetsvakt til å plante mariuana på våre helter, slik at de kan bli arrestert. Men de blir befridd av Jay og Silent Bob, som også gjør to av deltagernene på gamingshowet steine, slik at Brodie og T.S. kan ta plassene deres og vinne tilbake sine ekser.
Lyngsalpan
Lyngsalpan (også kalt Lyngsfjellan, nordsamisk: Ittuvárit, kvensk: Yykeänvaarat) er et fjellområde i kommunene Balsfjord, Lyngen, Storfjord og Tromsø, alle i Troms og Finnmark fylke. Området ligger mellom fjordene Ullsfjorden og Lyngen og er vernet som Lyngsalpan landskapsvernområde, som utgjør størstedelen av Lyngenhalvøya.
Jugoslavisk (sjakkåpning)
I de aller fleste tilfellene fører jugoslavisk åpning til Pircs forsvar.
Viljandi fylke
Kommuner
Bykommuner Landkommuner:
Ilja Kabakov
Ilja Iosifovitsj Kabakov, russisk Илья́ Ио́сифович Кабако́в (født 30. september 1933) er en russisk-amerikansk kunstner med jødisk bakgrunn, født i Dnipropetrovsk i det som da var Den ukrainske sosialistiske sovjetrepublikk. Fra 1950-tallet og til slutten av 1980-tallet bodde og arbeidet han i Moskva. Han er nå bosatt på Long Island i New York i USA.
Hjalmar Mellander
Han døde på grunn av overanstrengelse i et forsøk på å redde en person fra drukning.
Myhregården
Eiere
Helge Hanssen Myhre var født på Kongsberg om lag 1796 og var sønn av Hans Kristensen Myhre. Han hadde lærebrev fra Skien som farger fra 14. april 1819. Han arbeidet en tid for John Haugvaldstad. Han ble borger i Stavanger 18. februar 1831 som farger. Han døde 31. desember 1873.
Huset ble i 1966 overtatt av Norges Brannkasse. I 2000 ble huset solgt til selskapet Nygata 24 AS, eid av Svein Kåre Edland.
Eiendommen
Ved graving på tomten ble det i 1909 under et lag med 1,5 m leire funnet en god del rester av sjødyr og sjøplanter. Ved graving utenfor Myhregården er det også funnet en halvsirkelformet steinsetting (del av en brønn eller en dam?) med ukjent formål.
Eiendommen var skilt ut fra en stor eiendom som fra middelalderen tilhørte Hospitalet i Stavanger. På 1800-tallet ble det betalt 20 øre i året i årlig leie (grunnleie) til Hospitalet for bruksretten.
Kystradio Sør
Dekningsområde og basestasjoner
Kystradio Sør dekker sitt ansvarsområde ved hjelp av 70 VHF-basestasjoner fra Svenske grensen i sør, til Rørvik i nord, samt områdene rundt oljefeltene Valhall, Ekofisk, Ula, Draupner, Sleipner-A og Heimdal i Nordsjøen.
Akuttmedisinsk kommunikasjonssentral
Det er AMK-sentralen som bestemmer hvilke ressurser som skal sendes til de ulike situasjoner og hendelser (ambulansebil -båt eller -helikopter, politi, brann-/redningsvesen og lignende), og hvilken hastegrad (prioritet) henvendelsen skal få. AMK koordinerer ambulanseressursene, alarmerer lokalt legekontor og gir medisinsk rådgivning når nødvendig.
59 (tall)
59 er atomnummeret til praseodym.
Xine
Xine er inkludert i Linuxdistribusjonen Knoppix.
Transport i Latvia
Jernbane
Jernbane i Latvia faller inn under Latvijas dzelzceļš, et statlig eid aksjeselskap. De har elektrisk lokaltog i Riga-området og dieseldrevne tog ellers. Fra Latvia er det mulig å ta tog til Estland, Litauen og Russland. Fra Riga går det ekspresstog til Moskva. I Rēzekne øst i landet krysser jernbanelinjen Riga-Moskva linjen Warszawa-St. Petersburg.
Den første jernbanen i Latvia (og i de baltiske stater) ble åpnet 25. desember 1861 mellom Riga og Daugavpils. Den linjen var 217 km lang. Latvia var da en del av Russland, og nøt godt av utbyggingen av jernbanenettet i det russiske tsardømmet, som hadde åpnet med strekningen Moskva-Petersburg i 1851.
Grunnen for å åpne denne strekningen var at det hadde blitt mindre farbart i elva Daugava, hvor gods som ble skipet ut via Riga ble fraktet. En jernbane ble da bygget av et privat aksjeselskap med statlige garantier. Byggingen foregikk fra 1858, hovedsakelig med britisk ekspertise.
Nøkkeltall:
Euthaliopsis aetion
Utseende
En middelsstor sommerfugl. Oversiden er svart med en stor og tre små, gulhvite flekker på forvingen og en stor, rund, gul flekk på bakvingen.
Levevis
Larvene lever på planter i slekten Calophyllum.
Västmanland
Västmanland er et landskap i Svealand i Midt-Sverige. Västmanland grenser i sør til Södermanland og Närke, i vest til Värmland, i nord til Dalarna og i øst til Uppland. Landskapet har 20 000 kjente fornminner. Västmanland inngår i Bergslagen.
Kautokeino
Stedsnavnet
Det norske navnet Kautokeino er lånt fra samisk via det kvenske/finske navnet Koutokeino. Betydningen «midtveis» kan også komme av avstanden mellom Tornedalselva eller Ounasjoki via Palojoki til Finnmarkskysten, eller at det fra gammelt av var den midtre vegen mellom Finland og Ishavet. Forleddet Guovda- er brukt i namn som Guovdavárri «fjellet i midten» og guovdajohtolat «flytteleia i midten», og navnet finnes også i sørsamisk goevte-geajnoe «midtveis». Det finnes også andre teorier om opprinnelsen til navnet, blant annet at det viser til et sted der det vokser sennegras.
Perioden 1550–1751
Det finnes lite skriftlig kildemateriale om Kautokeino fra før omkring 1550. Fra 1553 begynte Gustav Vasas fogder systematisk beskatning av samene i Kautokeinoområdet. Det eksisterer skattelister fra 1553 til 1608, bortsett fra for året 1565. I tillegg finnes det en oversikt over manntall og regnskapsliste for 1553. Peter Lorenz Smith skriver i boken Kautokeino og Kautokeino lappene: en historisk og ergologisk regionalstudie fra 1938 at «lappbyen» i Kautokeino hadde 8 personer i skattemanntallet i 1553. I dag brukes uttrykket siida for det det Smith kalte «lappby». Han anslår videre at det totalte innbyggertallet i Kautokeino siidaen til 48 mennesker basert på en antakelse på 6 personer per hushold. I det svenske skatteregnskapet fra 1553 kalles Kautokeino for Kwothekyla byen. Smith mener det kan være en sammensettng av ordene goahti (samisk for en større lavvo) og kylla (finsk for grend). Siidaen lå på Goahtedievva, som ligger i nærheten av dagens Kautokeino kirke. Funn helt fra steinalderen til vår tid viser at området har vært påvirket av menneskelig aktivitet i 9000 år. I tillegg til siidaen i Kautokeino lå det innenfor dagens Kautokeino kommune også en siida ved Lahpojávri. I 1553 var det der 6 personer i skattemantallet og med Smiths antakelse om 6 personer per hustand et innbyggertall på 36 personer.
Folkeavstemningen om unionsoppløsningen i 1905
I Kautokeino stemte 100 % av de som avga stemme, for at Norge skulle være kongedømme etter unionsoppløsningen med Sverige. Kautokeino var én av to kommuner i Norge der 100 % av stemmegiverne stemte for kongedømme.
Nordkapp
Nordkapps første turist
Den katolske presten Francesco Negri fra Ravenna i Italia hørte til den litterært interesserte kretsen rundt dronning Kristina av Sverige i Roma. Negri må regnes som Nordkapps første turist. I 1664 vandret han gjennom Skandinavia til han nådde Nordkapp. Turen beskrev han i åtte brev, utgitt i bokform etter hans død, med tittelen Viaggio settentrionale. Det ene brevet var adressert til rikskansler Ove Bjelke på Austråt, der Negri hadde vært gjest i noen dager.
Kultur
Nordkapp kino er aktiv skolekino og ble i 2008, fjerde år på rad, kåret som Årets skolekino under Den store skolekinodagen.
Helsingør
Arkitektur
Helsingør Theater. Det gamle teatret er revet. Det ble gjenoppbygd i 1961 i Den Gamle By i Århus, hvor det i dag brukes til kulturelle begivenheter.
Sylinderknøttsnegl
Den er i Norge bare funnet på bergskrentene ved Akershus festning og på Malmøya.
Nord-Kypros
Gjennom Republikken Kypros' medlemskap i EU, har borgerne i Nord-Kypros unionborgerskap.
Forfatningen i 1960
Men det tok ikke lang tid før grekerne og tyrkerne på øya havnet i konflikt med hverandre. Både i den tyrkiske og i den greske delen vokste det opp nasjonalistiske undergrunnsbevegelser som fryktet motparten. Uroligheter brøt først ut i 1963, da FN måtte sende en representant til øya. President Makarios sikret seg i 1966 kontroll over nasjonalgarden og ca. ti tusen greske soldater ble plassert på øya. Den spente situasjonen førte til massakrer fra begge sider. Den tyrkiske minoriteten var hardest rammet, og ca. 20 000 tyrkiske landsbyboere flyktet til kummerlige teltleire, hovedsakelig rundt Nikosia. I 1967 varslet Tyrkia at landet ville gå til invasjon av Kypros hvis forfølgelsen av tyrkisk-kypriotene fortsatte.
Republikken proklameres i 1983
I mai 1983 fikk lederen for FNs sikkerhetsråd, Javier Pérez de Cuéllar de la Guerra, gjennom en FN-resolusjon som krevde at alle utenlandske okkupasjonsstyrker måtte forlate Kypros. Dette likte Tyrkisk-kypriotene svært dårlig og de truet med å erklære Nord-Kypros selvstendig. Likevel klarte Pérez de Cuéllar å legge frem en forhandlet fredsplan i august 1983 som begge sider godtok. Denne planen innebar en føderal løsning, der den tyrkiske delen skulle utgjøre 29 % av arealet, mens regjeringen skulle ha 7:3-fordeling mellom grekere og tyrkere. Men i 15. november 1983 ble Den tyrkiske republikken Nord-Kypros proklamert med Rauf Denktaş som president. I et brev til FN ble det forklart at dette var for å sikre at et resultat ville bli føderal.
Trangviksposten
Trangviksposten er en satire over norske lokalaviser og de sosiale forholdene i norske småbyer slik det må ha fortonet seg de siste tiårene av 1800-tallet. Det fiktive «Trangvik» ligger tilsynelatende, slik man kan lese mellom linjene i Trangviksposten, et sted ved kysten mellom Horten og Kristiansand. Trangvikspostens redaktør «Syvertsen» fører en daglig kamp mot sin argeste konkurrent, Trangvik Tidende.
Olav Snortheim
Hans sønn, Ola Snortheim, var en svært anerkjent trommeslager og musiker på 1980/90-tallet.
NM i innebandy 2007/08
NM i innebandy 2007/2008 ble vunnet av Sarpsborg over regjerende NM-mestere Fjerdingby.
Robert LeRoy Cochran
Robert LeRoy Cochran (født 28. januar 1886, død 23. februar 1963) var en demokratisk politiker som ble guvernør i Nebraska den 3. januar 1935.
Borger With
Borger With giftet seg med Kathrine Frølich i 1899. Datteren Ingrid var gift med Hans Jacob Ustvedt i perioden 1927–1947. Han var ridder av St. Olavs orden og kommandør av Wasa og Finlands hvite rose.
Kaospilotstudiet
Kaospilotstudiet er et kurs som tilbys av forskjellige private skoler i Skandinavia og Nederland. Kurset fokuserer på organisasjon og ledelse, særlig innovasjon og interkulturell forståelse. Personer som har gjennomgått kurset bruker betegnelsen «kaospilot». Dette er imidlertid ikke noen offisiell eller beskyttet tittel.
Rudolph Valentino
Utdanning
Selv om han var kreativ og belest var han en vanskelig student. Han protesterte mot rutinene i klasserommet, og trosset sine lærere. Det er antatt at hans vanskelige oppførsel delvis skyldtes hans fars død i 1906, da Valentino selv var elleve år.
Andre ekteskap
Den 14. mai 1923 gjorde Valentino sin eneste plateinnspilling, som besto av egne versjoner av Amy Woodforde-Findens Kashmiri Song som ble brukt i Sheiken og Jose Padillas El Relicario fra Blood and Sand.
Begravelsen
Omkring 100 000 mennesker omkranset New Yorks gater for å vise den siste ære ved Valentinos begravelse. Begravelsen var et drama i seg selv, vinduer ble knust da fansen prøvde å komme seg inn, og det viste seg at de fire italienske æresvaktene som hevdet at de var sendt av Benito Mussolini i realiteten var skuespillere leid inn for å skaffe enda mer publisitet om hendelsen
Liket ble fraktet med tog tvers over landet til vestkysten, og det ble holdt en andre begravelse i The Catholic Church of the Good Shepherd. Valentinos levninger ble stedt til hvile i Hollywood Forever Cemetery i Hollywood, California.
Siri Kalvig
Kalvig fikk kjendisstatus som værmelder på TV 2, der hun begynte i 1992, og har siden jobbet med vær og meteorologi. Hun har en daglig værspalte på baksiden av VG.
Dophla evelina
Utseende
En stor og kraftig, mørkbrun sommerfugl. Forvingens ytterkant er markert innbuktet slik at spissen blir sigdformet. Oversiden er omtrent ensfarget mørkbrun bortsett fra en liten, oransje flekk nær roten og fremkanten av hver forvinge. Hos noen eksemplarer er vingenes ytre del lysere. Undersiden er lyst gråbrun med svarte tegninger.
Krøyt
Krøyt (etablert 1993) er en norsk jazzgruppe, kjent fra flere utgivelser.
Sagaspelet Lofotr
''Når ættene møtes til midtsommerblot på Borg tilspisses den spente situasjonen mellom de to høvdingene. Det får katastrofale følger. Ikke alle gjestene til midtsommerblotet vender hjem igjen med sine kjære. ''
Flikka
Om stedet
Flikka var opprinnelig knutepunkt mellom den sørlandske hovedvei og veien til «dalstroka innafor», Fossdal, Gyland og etter hvert forlenget til Sirdalen. Hovedveien kom sydfra og delte seg før hovedveien gikk gjennom bebyggelsen og opp Lavoldbakkene som var en av de mange flaskehalsene på veien. Den gamle barneskolen lå også i bakken, som et kompromiss for elever fra Eide og Flikkeid slik at alle fikk like lang skolevei.
Tom Lehrer
Begynnelsen på karrieren
Samtidig som Lehrer jobbet med de akademiske studiene skrev han diverse pianoviser, opprinnelig for å underholde vennene sine. Blant disse var «Fight Fiercely, Harvard», som har blitt supportersangen til Harvards amerikanske fotballag, som opprinnelig var ment som en parodi på slike fotballsanger. Etterhvert ble Lehrers evne til å lage viser kjent også utenfor Harvard og Lehrer begynte å holde konserter andre steder i Cambridge. I 1953 laget han sitt første album «The Songs of Tom Lehrer».
Turneer 1957–1959
Etter militærtjenesten begynte Lehrer å avholde konserter i flere land, blant annet England, Australia og New Zealand, og han fortsatte med dette i tre år. Lehrer var imidlertid ikke spesielt glad i å turnere, og han avsluttet prosjektet med å gi ut sitt andre album, «An Evening Wasted with Tom Lehrer». Noen av visene var parodier på andre sanger, for eksempel er «The Elements» en parodi på generalmajorens sang fra Gilbert og Sullivan's «Pirates of Penzance» der teksten består av de 102 grunnstoffene som var kjente på den tiden. I «Clementine», en parodi på den amerikanske folkevisen med samme navn, spekulerer Lehrer i hva som ville skjedd dersom Cole Porter, Wolfgang Amadeus Mozart, en Beatnik komponist, og operetteskaperne Gilbert og Sullivan hadde skrevet et vers hver.
Ettermæle
Tidligere hadde mange av kritikkene i avisene vært heller lunkne. For eksempel skrev New York Herald Tribune at Lehrer var «mer desperat enn morsom». Noen ganger, blant annet i Australia, ble Lehrers sanger nektet framført fordi myndighetene syntes at de var upassende. Mest omstridte var sangene «Be Prepared» (en sang om speidergutter) og «The Vatican Rag».
Gjenbruk
I april 2008 ble sangen «Wernher von Braun» sendt i TV-programmet «Edel vare – gjester fra fjern og nær» i NRK1. Programmet fikk om lag én million seere. Opptaket av Lehrer var teknisk restaurert av NRK, og det var også formatkonvertert til breddeformatet 16:9.
Lonely Crowd
Medlemmer
Nåværende medlemmer
Syd Barrett
Bakgrunn
Roger Waters, Geoff Mott og Clive Welham dannet det uhøytidelige bandet «Geoff Mott & The Mottoes» da de var 18-19 år gamle. Den litt yngre Syd Barret sluttet seg til bandet som spilte musikk av blant andre Buddy Holly og Eddie Cochran.
Musikkterapi
Musikkterapiens historie
Det kan også nevnes at Robert Burton på 1600-tallet i The Anatomy of Melancholy skriver at musikk og dans er avgjørende for å behandle mental sykdom, spesielt  melankoli.
Kirkegata (Stavanger)
Fra Domkirkeplassen til Steinkargata - Uhrens gate
Arne Kvitrud argumenterte i 2009 for at denne delen av Kirkegata var anlagt i middelalderen i grensen mellom Arnegård og gården som omfattet Skagen (Kriken).
Øvre Holmegate til Havneringen - Gaten til Pottemakerstranden
Kirkegata endte i Børreviken hvor man gikk i land på Pottemakerstranden. I dag er denne viken forlengst borte, i stedet er det kommet kaianlegg og parkeringsplass.
67 (tall)
67 er et oddetall.
Tana
Elva Tana er Norges 3. lengste elv og danner riksgrense mellom Norge og Finland. Tana er en trespråklig kommune, det snakkes norsk, samisk og kvensk. På motsatt side av Tanaelva ligger kommunen Utsjok i Finland. De viktigste næringene i Tana er jordbruk, reindrift, bergverk, bygg/anlegg og tjenesteyting.
Historie
Tana omfattet inntil 1914 også de nåværende Gamvik og Berlevåg kommuner. Polmak var derimot ikke del av kommunen før 1964.
Ulrik av Danmark (1578–1624)
Biografi
Han lå i strid med sin bror Christian IV om arvefordringer i hertugdømmene, men forliktes med ham på Nykjøbing slott og ble senere hoffjunker. Troels Lund forteller i «Christian den Fjerdes Skib paa Skanderborg Sø», bind II, s. 388f: «Tirsdagen efter Pintse, den 10 Juni 1595, forlod Christian den Fjerde atter Nykjøbing Slot. Dog ikke han alene, hans Broder Ulrik fulgte med. De vare blevne saa gode Venner,... De besigtigede dog ikke blot Slotte, Fæstninger og Skibe i Forening — Ulrik skulde snart faae samme Lyst til Søen som Broderen — men først og fremmest søgte de et Grundlag for enig Løsning av Tvisten om Hertugdømmerne. Kongen gjorde et Tilbud i saa Henseende, Henrik Rammel [+ 1610, student i Padua 1658, sønn av Gert Ramel til Wusterwitz og Margrethe von Massow, datter av NN!] toges med paa Raad, og man synes foreløbigt at være enedes om den Løsning, der ogsaa blev den endelige: at Hertug Ulrik skulde som sin Part have Bispedømmet Slesvig eller, som det ogsaa kaldtes: Amtet Schwabstedt.»
I 1601 var han med kongen på Båhus og i 1602 til Knærød. Samme år ledsaget han sin søster Hedevig til hennes bryllup i Dresden med Christian II av Sachsen. I 1604 besøkte han sin søster dronning Anne i London, hvor han ble dekorert med hosebåndsordenen. Han skal siden også ha gjort tjeneste for keiser Rudolf II ved å kjempe mot tyrkerne.
Biskop i Schwerin
Ulrik ble omsider forlent med Svabsted (Svavsted; tysk: Schwabstedt) amt på livstid, og ved hjelp av sin morfars medvirkning, ble han i 1591 koadjutor i Schwerin stift, i 1603 biskop samme sted under navnet Ulrik II med tittelen: von Gottes Gnaden Erbe zu Norwegen, Herzog zu Schleswig-Holstein, Stormarn und der Ditmarschen, Administrator des Stifts Schwerin, Graf zu Oldenburg und Delmenhorst. Frå nå av oppholdt han seg mest i stiftets residensstad Bützow. Han var dog sammen med Christian IV til sjøs under Kalmarkrigen. Ifølge en opplysing fra det Hahnske arkiv, inngikk han morganatisk ekteskap med den meklenborgske adelsdame Catharine Hahn, datter av Otto II Hahn til Hinrichshagen og Brigitte von Trotha von Krosigk og Wettin. Han sørget for å gi godset Zibühl til Katharina, med Christian IVs velsignelse. Her innredet Katharina seg godt og fikk blant annet besmykket vinduene med hennes eget og hertugens våpen.
Norgesmesterskapet i fotball for menn 1977
Norgesmesterskapet i fotball for menn 1973 ble vunnet av etter seier over  med 1-0 den 23. oktober.
Ulrik av Danmark (1578–1624)
Biskop i Schwerin
27. mars 1624 døde Ulrik på sitt landsted Rühn og ble begravet i Bützows stiftskirke i en kiste av tinn, dekorert med gullringer. Både hans mor, søstre og nevøer deltok i begravelsen. I 1642 ble liket ført over Warnemünde til Roskilde domkirke. Enken giftet seg siden med Nicolaus Herman v. Nidrum. Hun hadde kjempet iherdig for å vinne sitt gods tilbake, hvis berettigelse enkedronning Sophie og hertug Ulriks etterfølger som biskop, nevøen Ulrik III hadde sådd tvil om.
Se også
For Ulrik, sønn av Christian IV, se Ulrik prins av Danmark
Gambling 34
Gambling 34 er en seilbåt som ble tegnet av en av Norges mest kjente båtkonstruktører, Jan Herman Linge, i 1972. De fleste av de ca. 50 båtene ble bygget på 70-tallet.
Ungarns Grand Prix 2005
Ungarns Grand Prix 2005 var et Formel 1-løp arrangert 29. juli – 31. juli 2005 på Hungaroring i Ungarn. Det var det trettende løpet i Formel 1-sesongen 2005.
Eventyrbrus
Den selges hele året. Utenpå hver flaske er det et bilde som viser et motiv fra norske eventyr.
Dzyans bok
Rgyud-sDe (Tantra-seksjonen) av Tenguyr
Den jesuittiske paterens beskrivelse av Kiu-Tes bøker og Kiu-Tes dharma har paralleller med den hemmelige og muntlige lære som på tibetansk kalles Yar gyi sang thal chen po – «den store loddrett oppadgående veien [mot det klare opprinnelige lyset som ses i dødsøyeblikket]», og som nevnes i første del av «Den Tibetanske Dødeboken».
Kālachakra Tantra
I 1927 utga Alice Leighton Cleather og Basil Crump en faksimileutgave av «Stillhetens røst» i Peking, etter forespørsel fra den 9. Panchen Lama (1883–1937), «som den eneste sanne fremstilling på engelsk av hjertets lære i mahayāna». Den 9. Panchen Lama bidro med en kort melding om veien til frigjøring, og var en linjeholder innenfor kālachakra-tradisjonen som etablerte flere sentre for studier av Kālachakra Tantra i Tibet og Mongolia.
Dzyāns bok
Blavatsky omtalte Dzyāns bok som første del av Tenguyr i den tibetanske buddhistiske kanon. Den forekommer imidlertid ikke i 12 offisielle versjoner av denne tekstsamlingen. Hva som imidlertid er klart, var at navnet Dzyān − ifølge Blavatsky − var kjent av orientalister i hennes samtid under et annet navn:
«Selv om en stor del av de verker på sanskrit, kinesisk og mongolsk som er sitert i de foreliggende bind visselig er kjente av enkelte orientalister, er hovedverket − det som stanzerne er hentet fra − ikke i europeiske bibliotekers besittelse. Dzyans (eller Dzans) bok er fullstendig ukjent for våre filologer, eller de har ikke under noen omstendighet noensinne hørt om den under dens nåværende navn. ... Størstedelen av de gitte lærdommer finnes spredt omkring i hundrevis og tusenvis av sanskrit-manuskripter, hvorav noen er oversatt ... mens andre venter på å bli det. Enhver filolog har derfor muligheten til å verifisere de utsagnene som her er gjort, og å få verifisert de fleste sitatene. Noen få nye faktaopplysninger ... og passasjer som er sitert fra kommentarene, vil bli funnet vanskelig å oppspore. Flere av lærdommene har dessuten hittil blitt overlevert muntlige; men også de er i enhver henseende funnet i de nesten utallige bind som utgjør braminenes, den kinesiske og den tibetanske tempel-litteratur.»
Sundsbarm kraftverk
Det er installert en francisturbin på 103 MW. Midlere årsproduksjon er på 439 GWh.
Erdal barneskole
Skolen tar imot elever fra 1. til 7. trinn.
Spider-Man 3
Den etterfulgte Spider-Man og Spider-Man 2 og er den siste filmen i serien før den gjenoppstå på nytt med en annen skuespiller som Spiderman.
Historien
Denne filmen inneholder også tre nye fiender: «Sandman», «Venom» og den hevngjerrige Harry Osborn iført farens goblindrakt. Hele verden synes å stå imot Peter, og han står igjen alene. Han ser sammenhengen mellom den sorte parasitten og sine personlige tap, og bestemmer seg for å kvitte seg med Venom for alltid. Ved en tilfeldighet oppdager han svakheten til Venom: høy lyd, og fordriver parasitten fra sin kropp. Senere kurerer han karakteren «Eddie» på samme måte, men Eddie blir drept i eksplosjonen som følger. «Sandman» blåser bokstavelig talt av sted etter at Peter tilgir ham for hva han gjorde mot onkel Ben, mens Harry blir drept i den siste striden. Filmen har en åpen slutt, på samme måte som de andre filmene, som gir mulighet for oppfølgere.
Rihanna
2007-09 Good Girl Gone Bad og Rated R
For sitt tredje studioalbum, Good Girl Gone Bad, tok Rihanna en ny musikalsk retning gjennom uptempo dance-låter produsert av Timbaland, will.i.am og Sean Garrett. Albumet ble utgitt i mai 2007, og havnet som nummer to i Australia og USA, og toppet listene i flere land, blant annet Brasil, Canada, Irland, Japan, Russland og Storbritannia. Albumet fikk de mest positive vurderinger av hennes tre første album. Den første singelen, «Umbrella», toppet listene i tretten land, og forble nummer én i Storbritannia for ti uker på rad. Dette er den lengste nummer en singelen siden Wet Wet Wets singel «Love Is All Around» som lå femten uker på toppen i 1994. Det var Rihannas første singel til å bli kåret til en av de mest solgte singler på verdensbasis, med salg på over 6,6 millioner eksemplarer. Sangene «Shut Up And Drive», «Hate That I Love You» med Ne-Yo, og «Don't Stop the Music» ble også utgitt som singler. For å promotere albumet, begynte hun Good Girl Gone Bad Tour i september 2007, med 80 show over hele USA, Canada og Europa. Rihanna ble nominert til flere 2008 Grammy Awards, og vant Best Rap / Sung Collaboration for «Umbrella» sammen med Jay-Z.
2012–2013 Filmer og Unapologetic
I begynnelsen av 2012 ble to samarbeidsprosjekter med Rihanna utgitt: Coldplay med «Princess of China» fra albumet Mylo Xyloto og Drakes « Take Care» fra sitt album med samme navn. I februar 2012 vant Rihanna hennes tredje Grammy Award for Best Rap / Sung Collaboration på Grammy Awards 2012, og ble kåret til beste internasjonale kvinnelige soloartist på 2012 BRIT Awards for andre år på rad. Mars 2012 ble det gitt ut to samarbeid mellom Rihanna og Chris Brown: remixer av hennes sang « Birthday Cake » og hans « Turn Up the Music”. Sangene fikk hovedsakelig negative reaksjoner på grunn av parets historie av vold tilbake i 2009. I september 2012, vant «We Found Love» MTV Video Music Award for Video of the Year, noe som gjør Rihanna den første kvinnen til å motta denne prisen mer enn en gang. Rihanna spilte Petty Officer (GM2) Cora Raikes i sin første kinofilm Battleship, som ble utgitt 18. mai 2012. Det fikk blandede til negative vurderinger, The New York Times sa hun var «helt ok i ganske generisk rolle». Hun mottok en Golden Raspberry Award for verste kvinnelige birolle, men vant en Teen Choice Award som «Choice Movie: Breakout Female». Hun dukket opp i Katy Perry: Part of Me, en 3D-dokumentarisk konsertfilm om Perry. Den 19. august 2012 dukket Rihanna opp i den første episoden av den andre sesongen av Oprah Winfreys amerikanske tv-show Oprah’s Next Chapter. Episoden hadde nest flest seere i historien til Oprah Winfrey Network.
Veksthormon
Høyt nivå av veksthormoner i blodet kan være en indikasjon på både sykdom (eksempelvis svulst på hypofysen) og doping. Dersom man opplever gjentagende hodepine, synsproblemer, kvalme og/eller oppkast bør lege kontaktes. Det er påvist at høye nivåer av veksthormoner kan føre til en rekke bivrikninger, som unormal vekst (med vekstsmerter) i knokler og indre organer, væskeansamlinger (ødemer), humørsvingninger, forstyrrelser i nervesystemet og huden, økt risiko for diabetes, hjerteinfarkt og hjerneslag m.m.
Finn Aage Andersen
Separatutstillinger
Finn Aage Andersen har hatt separatutstillinger i Kunstnerforbundet, Hedmark Kunstnersenter, Gjøvik Kunstforening, Høgskolen i Bergen, Kunstbanken Hedmark, Stange kunstforening, Skien Kunstforening, Avistegnernes hus, Drøbak, Hamar Sagbladfabrikk, Galleri EKG, Galleri Vikerødegården.
Annet
Kunstboken ”Collage”, som setter søkelyset på Finn Aage Andersens arbeider med collage fra 1976-2012 ble utgitt på Oplandske Forlag i 2012.
Blodbank
En blodbank er en institusjon som samler inn blod fra bloddonorer og behandler og oppbevarer blod, slik at det kan brukes til blodstranfusjoner og andre formål.
Arneageren
Langs Arneageren
Antony Gormleys prosjekt Broken Column har en av sine «Jernmenn» stående på Arneageren.
Flåklypa Tidende
Flåklypa Tidende er en fiktiv avis, forfattet og tegnet av Kjell Aukrust. Avisen dekket et fiktivt Norge bebodd med et bredt utvalg karikaturaktige personer fra det meste av landet. Disse karakterene ble alle skapt i avisspalten «Våre Duster» i Mannskapsavisa fra 1954 til spalten ble avsluttet i 1963. Flåklypa Tidende vekslet mellom ren absurd-komikk og hendelser som med skjult ironi kommenterte reelle hendelser i samtiden.
Flåklypa Tidende gikk parallelt i ukebladet Vi Menn fra 8. mars 1967 til og med 2. februar 1993, med enkelte kortere avbrudd, og ble publisert annenhver uke. Kjell Aukrusts samarbeidspartner, Rolv Høiland, var journalist i Vi Menn, og hadde redigeringsansvaret. De to hadde jobbet tett sammen helt siden tiden i Mannskapsavisa på 50-tallet, hvor Høiland var redaktør. Her gikk spalten Våre Duster, forløperen til Flåklypa Tidende, fra 11. januar 1954. Høiland sørget for at Vi Menn etter hvert også fikk glede av Våre Duster som begynte å løpe annenhver uke i bladet under navnet Folk & Fe fra 22. juni 1959 til og med 3. april 1963. 🇵🇪 blir de originale Flåklypa Tidende-spaltene publisert ukentlig og i kronologisk rekkefølge i Vi Menn.
Persongalleri
De fleste figurene fra persongalleriet i Flåklypa Tidende fulgte med over til dukkefilmen Flåklypa Grand Prix. Her er en liste over noen av figurene som går igjen:
Dareik
Det er rimelig å tro, slik antikkens grekere gjorde, at myntens navn er avledet fra navnet til Dareios, men i virkeligheten er det avledet fra et persiske ord som hadde betydningen «gull». På mellompersisk er den kalt for zarig.
Denne mynten er nevnt flere ganger i den hebraiske Bibelen (Det gamle testamente) da israelittene kom i kontakt ved at deres babylonske overherrer erobret Persia. Første Krønikebok forteller at kong David ba en forsamling av folk om gi penger for byggingen av tempelet. Folket ga sjenerøst «Fem tusen talenter og ti tusen dareiker gull, ti tusen talenter sølv, atten tusen talenter bronse og hundre tusen talenter jern gav de til arbeidet på Guds hus».
Slaget ved Vouillé
Slaget
Klodvigs frankiske hær ble sinket av den regnsvulmete elven Vienne, likevel greide frankerne å komme på vestgoterne sør for Vouillé. Med sine bueskyttere og missiler stasjonert i bakenden av hæren, sendte Klodvig resten av hæren framover i angrep for å komme i direkte nærkamp med vestgoterne. I løpet av denne kampen ble Alarik drept, etter signende av Klodvig selv, og da vestgoterne oppdaget at deres leder var død, brøt de sammen og flyktet.
Raiju
Raiju («tordendyr») er en demon fra japansk mytologi. Kroppen dens består av enten lyn eller ild, og kan ta form av en ulv, en katt, en tanuki, en tiger, en pangolin, en drage, en flaggermus, en rotte, en ekorn, en tapir, en hund, en villsvin, en neshorn, en elefant, en sjǿdyr (som oftest sjǿpattedyr som for eksempel en delfin), en bjørn, en ape, et piggsvin, en grevling, en mungo, et insekt, en edderkopp, en skolopender, en hjort, en kanin, en rev eller en snømus. Den kan også sveve rundt som et kuleformet lyn eller en ildkule. Ropet dens høres ut som torden.
Matroslue
Historikk og bruk
Menige i ulike lands mariner har hatt forskjellige enkle, praktiske hodeplagg gjennom historien, deriblant strikkeluer, vaskehatter med høy oppbrett, enkle, skrogformede båtluer (pilotluer) og andre lette hatter og luer. Marinepersonell bærer som regel marineblå uniformer i vintersesongen og hvite uniformer i sommersesongen.
Sonata Arctica
Sonata Arctica er et finsk power metal-band. Bandet ble startet i byen Kemi i 1996 under navnet Tricky Beans. De spilte så inn tre demoer (Friend 'till the End, Agre Pamppers og PeaceMaker.) Musikken på disse demoene minner mer om hard rock enn power metal, som de spiller i dag. Ingen av de første demoene ble sendt til noen platestudioer.
Beginerhusene i Turnhout
Beginerhusene i Turnhout (nederlandsk: Het Begijnhof van Turnhout) i den belgiske provinsen Antwerpen ble antagelig stiftet i begynnelsen av det 13. århundre.
Typisk for dette komplekset er at flere av beginerne lot egne hus oppføre rundt det sentrale, ovale torvet som er omgitt av trær. Husene var tegnet av ulike arkitekter og bygget i løpet av det 16. og 17. århundre. Videre finnes en portbygning fra ca. 1700 i tidlig klassisisme, et hospital og en kirke. Den er en pseudobasilika med gotiske trekk. På området finnes dessuten et kalvari, flere kapell, en skulptur av en prest som ble druknet fordi han nektet å bryte skriftemålets hemmelighet og en Lourdesgrotte fra 1876 som fremdeles brukes. Husene er idag hovedsakelig bebodd.
Den siste av beginerne, Johanna de Boer (født 27. januar 1908 – død 28. januar 2002), ble begravet inne på beginerhusenes område etter eget ønske.
I beginerhusenes hage er et av husene innredet til museum, der informasjon om beginernes liv og levnet vises.
Historie
I årenes løp har beginerhusene både vært hjem for flere hundre beginere, og blitt rammet av katastrofer som branner, plyndringer og pest. I 1562 ble de lagt i aske av en kraftig brann og gjenoppbygget under ledelse av hertugen av Brabant.
Begijnhofkirken ble bygget i 1662-1667 i sørnederlandsk barokk, noe som vises i de høye vinduene og de ranke støttepilarene som er bredere nederst. Kirkens interiør er fremdeles hovedsakelig barokt. Het Heilig Aanschijns kapel ble bygget på slutten av det 19. århundre.
Spill og Grill
Rockehuset har stått for arrangeringen og gjennomføringen av Spill og Grill utenfor skolestadioen, men fra 2010 har også Ungdomshuset Domino vært en av arrangørene.
Stanislav Petrov
Etterspill
Den siste tiden av sitt liv bodde Stanislav Petrov i byen Frjazino, en naukograd med om lag 52 000 innbyggere omkring 100 kilometer nord for Moskva. Han anså ikke seg selv som helt. I et intervju for dokumentarfilmen The Red Button and the Man Who Saved the World uttalte han: «Alt som skjedde var ikke viktig for meg – det var jobben min. Jeg gjorde ingenting annet enn jobben min, og jeg var rett person til rett tid. Min nå avdøde kone kjente ikke til det i 10 år. 'Hva gjorde du så?' spurte hun meg. Jeg gjorde intet.»
Mannen som ville bli konge
Mannen som ville bli konge (originaltittel: The Man Who Would Be King) er et britisk-amerikansk eventyrdrama fra 1975 regissert av John Huston. Hovedrollene spilles av Sean Connery og Michael Caine, mens sentrale biroller spilles av Saeed Jaffrey og Christopher Plummer. Filmen er basert på Rudyard Kiplings novelle med samme tittel fra 1888.
Large Hadron Collider
Begrepet hadron refererer til partikler som er bygget opp av kvarker.
I første krets
I første krets (russisk: В круге первом – V kruge pervom) er en roman skrevet av den russiske vinner av Nobelprisen i litteratur, Aleksandr Solzjenitsyn. Den ble publisert første gang i 1968.
Vara kommune
Vara kommune kan vise til kommunene:
Fossum hovedgård (Skien)
Gården har fra 1739 tilhørt medlemmer av slekten Løvenskiold.
Hanøy skole
Hanøy skole er en offentlig grunnskole i Askøy kommune i Vestland.
Iran Aseman Airlines
Iran Aseman Airlines (farsi: هواپیمایی آسمان) er et flyselskap basert i Teheran i Iran. Hovedbasen er Mehrabad internasjonale lufthavn i Teheran, mens mindre baser inkluderer Shiraz internasjonale lufthavn, Mashhad internasjonale lufthavn og Dubai internasjonale lufthavn.
Vasil Bykaw
Forfatter
Etter at Aleksandr Lukasjenko ble valgt til president fant Bykaw det vanskelig å leve i landet og han flyttet utenlands. Han bodde i Finland, Tyskland og Tsjekkia i de siste årene av sitt liv. Bykaw døde av kreft i 2003 under et besøk i hjemlandet.
Kjøljua kraftverk
Kjøljua kraftverk er et vannkraftverk i Vest-Torpa i Nordre Land kommune i Innlandet fylke. Kraftverket ble satt i drift i 1990, og utnytter et fall på 29 meter. Kraftverket utnytter minstevannføringen ved elva Kjøljua i Dokkaelva.
Vasil Bykaw
Forfatterskap
Bykaw var sterkt inspirert av eksistensialister som Jean-Paul Sartre og Albert Camus, og hovedpersonene i hans verker ble gjerne stilt overfor grunnleggende moralske valg. Dette gjelder også for romanen Sotnikaw (1970) hvor partisanene Rybak og Sotnikaw blir tatt til fange av nazistenes lokale medløpere. De to står overfor valget mellom å dø eller samarbeide med fienden, og Bykaw viser de fulle konsekvensene av begge alternativene.
9 (album)
Albumet ble utgitt av Metal Blade Records 5. januar 1999.
Ungarsk pengő
Pengő ble introdusert i 1927 som avtager etter den inflasjonerte østerriksk-ungarsk kronen. 3 800 pengő tilsvarte 1 kg gull eller 12 500 østerrikske kroner.
Pengően ble tatt ut av bruk etter hyperinflasjonen som kom i etterkant av andre verdenskrig. Den største seddelen var en 1021 pengő, denne ble imidlertid ikke trykket. Den største som var i bruk av 1020 pengőseddel.
The Best of Mercyful Fate
The Best of Mercyful Fate er et samlealbum fra Mercyful Fate.
Hanne Kari Fossum
Hanne Kari Fossum (født 1. november 1971 i Oslo) er en norsk programleder på NRK. Hun har utdannelse som journalist samt sivilingeniør.
Kunståret 1603
Kunståret 1603 er en oversikt over hendelser, fødte og avdøde kunstnerpersonligheter i 1603.
Brioni-avtalen
Brioni-avtalen ble underskrevet på øya Brijuni (Brioni), på kysten av Kroatia, 7. juli 1991. Avtalen var mellom Slovenia, Kroatia og Den sosialistiske føderale republikken Jugoslavia. Avtalen var sammensatt av EU.
Som følge av avtalen stoppet SFRJ all aktivitet på slovensk territorium og dermed avsluttet de Slovenia-krigen. Slovenia og Kroatia var også pålagt å skrinlegge alle aktiviteter rundt uavhengighet i en periode på tre måneder.
Rødby kommune
Rødby kommune er en tidligere kommune i Storstrøms amt i Danmark, dannet ved Kommunalreformen i 1970. Fra 1. januar 2007 inngår den i den nyopprettede Lolland kommune i Region Sjælland.
Louis Spohr
Liv
Spohr vokste opp i et musikalsk hjem og fikk tidlig opplæring i musikkteori og fiolinspill. 12 år gammel ble han sendt til Braunschweig for å fortsette utdanningen der. I 1799 ble han ansatt som kammermusiker hos hertugen av Braunschweig som lovet å bekoste Spohrs videre utdanning hos en stor mester. Valget falt på fiolinisten Franz Eck (av Mannheimskolen). Eck sto da på farten til en turnéreise Russland, og Spohr ble med som ledsager. Først i juli 1803 returnerte Spohr til Braunschweig. Her møtte han fiolinvirtuosen Pierre Rode, hvis fiolinspill fikk en varig innflytelse på ham. I kjølvannet av flere konsertturneer bredte Spohrs ry som fiolinvirtuos seg nå hurtig, og allerede i 1805 fikk han posten som konsertmester i Gotha. Året etter giftet han seg med harpe- og klavervirtuosen Dorette Scheidler. I 1813 ble han kapellmester ved teateret i Wien, men på grunn av en konflikt med teaterdirektøren sluttet han etter to år og tok opp igjen turnévirksomheten, som denne gangen gikk til Sveits, Italia og Nederland. Vinteren 1817 ble han kapellmester i Frankfurt am Main og overtok ledelsen av Orchesters der Frankfurter Museumsgesellschaft. Her oppførte han sin opera Faust i 1818 og Zemire und Azo i 1819, begge fikk entusiastisk mottakelse. Likevel forlot Spohr Frankfurt i september og begav seg ut på en ny turné, denne gang til Belgia, Paris og i 1820 til London.
Arkeologiåret 1610
Arkeologiåret 1610 er en oversikt over blant annet utgravninger, fødte og avdøde personer med tilknytning til arkeologi i 1610.
Curridabat (kanton)
Curridabat grenser til kantonene Montes de Oca, La Unión, Desamparados og San José.
Kleppestø barneskole
Kleppestø barneskole er en offentlig grunnskole i Askøy kommune i Vestland.
Alfred J. Bryn
Bryn tok eksamen ved Trondhjems Tekniske Læreanstalt i 1880 og arbeidet så noen år i Tyskland og USA. Tilbake i Norge var han ei tid privatlærer hos familien Jølsen, blant annet for datteren i huset, den seinere forfatteren Ragnhild Jølsen.
Han begynte i 1887 som ingeniør i Otto Schönheyders patentbyrå. Da eieren kort tid etter døde, overtok Bryn driften og utviklet firmaet – under navnet Bryns patentkontor A/S – til å bli markedsledende i Norge. Alfred Bryn drev kontoret fram til sin død i 1937, da sønnen Harald overtok. Det er nå en del av Zacco-gruppen.
Kleppestø barneskole
Skolen åpnet i 1971, og påbygget i 1996/97. Skolen ble totalrenovert og sto ferdig som en ny skole til skolestart august 2020. Skolen feiret 50 års jubileum i mai 2022.
Kevin Duré
Han har tidligere spilt for Løv-Ham, hvor han ble hentet opp i A-stallen før 2009-sesongen og debuterte som innbytter den 26. juli 2009 mot Moss, og for Fredrikstad og Nest-Sotra. Han har spilt 50 kamper og scoret ett mål i 1. divisjon, og har også 13 kamper og ett mål i Tippeligaen, før han signerte for Åsane.
Strusshamn skole
Skolen tar imot elever fra 1. til 7. trinn.
Forsvarskommandoen
Kommandoen ble lagt ned i 2014 og avløst av Værnsfælles Forsvarskommando. I 2018 gjenoppsto Forsvarskommandoen, med ialt ca. 18,800 ansatte underlagt. Den består av to staber og fem kommandoer: Hærkommandoen, Søværnskommandoen, Flyverkommandoen, Arktisk Kommando, Specialoperationskommandoen, Operationsstaben, Udviklings- og Planlægningsstaben, Ledelsessekretariatet og Økonomidivisionen. Dessuten sorterer Forsvarsakademiet, Forsvarets Sanitetstjeneste og Forsvarets Hovedværksteder under Forsvarskommandoen.
Oluf Mouritzen Krognos til Bollerup
Embeder
Med ham utdøde Krognosslekten. Han hadde eiet gårdene Bollerup, Bregentved, Clausholm og Lerbæk.
Statens hus (Arendal)
Historie
Bygget ble oppført for å romme de viktigste statlige funksjoner i fylkeshovedstaden i Aust-Agder: Arendal politistasjon, Arendal postkontor, Nedenes sorenskriverembete (tingretten, flyttet til Arendal Tinghus i 1998), skattefogd, sivilforsvaret (flyttet i 1973) og fylkesmannen i Aust-Agder. Bygget ble utvidet i 1995 for å gi mer plass til politiet, og dette var en omstridt sak fordi man mente trehusbebyggelsen omkring ville komme i skyggen av dette påbygget. En etter en er de opprinnelige funksjonene flyttet ut, og i 2018 sto bygget tomt.
Porsanger
Eneste tettsted er kommunesenteret Lakselv, på nordsamisk Leavdnja og på kvensk og Finsk Lemmijoki ( innbyggere ), som ligger innerst i Porsangerfjorden. På vestiden av fjorden ligger Indre Billefjord, Kistrand, Olderfjord/Russenes. På østiden av fjorden Børselv. I innlandet, og ved E6 mot nabokommunen Karasjok ligger Porsangmoen, med Garnisonen i Porsanger, og Skoganvarre.
Geografi
En annen kjent turistattraksjon er Trollholmsund med «trollformasjoner» i dolomitt. Denne Porsangerdolomitten er en over 200 meter tykk lagpakke som forekommer omkring indre Porsangerfjord.
Politikk
Se også utfyllende artikkel: Porsanger - tidligere valgresultater
Tre stammer møtes
Den kvenske befolkningen kom til Porsangerfjorden hovedsakelig fra Tornedalen i Sverige på 1750-tallet og frem til begynnelsen av 1800-tallet, selv om det i området har vært bosatt kvener også før 1700-tallet. Spesielt enslige kvenske mannfolk bosatt seg i området etter at de giftet seg med samiske jenter. Giftemålet over landegrenser har vært vanlig på Nordkalotten. Nykommerne på 1700-tallet var nybrottsmenn som bosatte seg i området for å dyrke jord. Noen innvandrere kan betraktes som flyktninger fra krig og sult.
I språk og skikker holdt kvenene seg mye til sjøsamene. De kvenske innflyttere fikk innpass i de samiske bruks- og ressursområdene gjennom inngifte, og ved å framstå med en tilnærmet sjøsamisk kulturell profil. En av grunnene til at kvenene ble ønsket velkommen, var at de ikke slo seg i lag med nordmennene, men i samiske miljøer hvor folk betalte skatt til kongen. Dette var finneskatten, som innflyttede nordmenn ble fritatt fra.